Ribogojstvo
Ribogojstvo je uzgoja riba koji uključuje umjetno mriješćenje, uzgoj mlađa, pretkonzumne i konzumne ribe, te ribljih matica. Cilj ove privredne grane je u što boljim uvjetima proizvesti što veću količinu kvalitetne ribe za ljudsku hranu. Riba se uzgaja u ribogojilištima koji su obično zatvoreni ribnjaci, lokve, bazeni, ili u kavezu u rijeci, jezeru ili u moru. U toplovodnim ribnjacima se u vidu akvakulture najčešće uzgajaju srebrni i pjegavi šaran, bijeli amur, som, smuđ i štuka, a u hladnovodnim ribnjacima uzgajaju se pastrvke od kojih je najprikladnija kalifornijska pastrva. U moru se u vidu marikulture u plutajućim kavezima od riba najčešće uzgajaju tuna, lubin, komarča, pastrmka i srebreni losos. Ribe se intenzvno hrane dok ne narastu do neke određene dužine ili mase, nakon čega se vade iz ribogojilišta, zamrzavaju i plasiraju na tržište, ili se prerađivaju na neki drugi način.

Povezano 
 Ribarstvo

Vanjske veze 

 Hrvatska enciklopedija (LZMK): Ribogojstvo

Privredne grane
Pomorstvo
Ribe